Dís wat drome vernietig - Voelgoed
Tuis Voelgoed Artikels Dís wat drome vernietig
Dís wat drome vernietig
Jy mag droom en jy mag maar gróót droom. Wees net op die uitkyk vir die dinge wat jou drome kan vernietig.
Kan jy nog onthou waaroor jy gedroom het toe jy jonger was? Miskien was dit om 'n ballerina te word, 'n ontdekkingsreisiger of selfs 'n skrywer, maar nou probeer jy in die bad ontspan na 'n stresvolle dag, jy sit elke dag in verkeer en al waaraan jy kan dink is al die dinge wat jy anders sou wou doen.
Nou vra ons jou watter fantasie toekoms visualiseer jy? Is dit dalk 'n passievolle huwelik, genoeg geld in jou bankrekening of wil jy dalk jou eie besigheid besit?
Hoe ouer ons word, hoe kleiner word ons drome. Ons begin om op meer 'realistiese' doelwitte te fokus soos bv. Om gewig te verloor. Baie van ons stel kleiner doelwitte, omdat ons bang is vir teleurstelling en omdat ons so baie verantwoordelikhede het.
Hier is 7 dinge wat jou drome op die spel plaas:
1. Jy frons meer as wat jy glimlag
As jy 'n fout maak, lag daaroor en probeer weer. Mense met 'n positiewe uitkyk se drome word altyd waar. Dit help nie om ontevrede of kwaad te wees vir jouself nie, want al wat 'n frons jou bring is meer plooie. Dink ook so daaraan: As jy nie tevrede is met dit wat jy op die oomblik het nie of bereik het nie, sal jy nie gelukkig wees met dit waarvoor jy vra nie.
Maak 'n punt daarvan om dit waarmee jy besig is heeltemal klaar te maak, want as jy weer sien het jy nooit daardie projek klaar gemaak nie. Inplaas daarvan om als half te doen, maak seker jy maak dit waarmee jy besig is klaar voor jy 'n nuwe uitdaging aanpak. Só sal jy meer dinge, vinniger gedoen kry. En as jy weer sien, moet jy nog net een trappie klim om by jou drome uit te kom.
3. Jy sit altyd ander se behoeftes voor jou eie
Almal van ons is geneig om dit te doen. Soms vergeet ons ook heeltemal van ons eie behoeftes omdat ander sin vir ons belangriker is. Dit moet egter nie so wees nie. Dis okei om 'n bietjie selfsugtig te wees en aan jouself te dink vir 'n slag.
4. Jy kla gereeld oor jou probleme
Hoe meer jy oor jou probleme kla, hoe meer word jy aan die negatiewe herinner. Wees bly dat dinge nie erger is nie. Probeer die beste van 'n slegte saak maak. Onthou probleme is net tydelik en kan altyd op een of ander manier opgelos word.
5. Jy droom nie groot genoeg nie
Wanneer jy nie groot genoeg droom nie is jy nie geneig om baie aandag aan jou toekoms te gee nie. Wanneer jy groot droom het jy iets om na uit te sien. Jy stel outomaties vir jou doelwitte. Ons drome is baie anders as wat dit was toe ons jonger was, maar dis nie te sê dat jy moet ophou droom nie.
6. Wanner jy dink dinge net op een manier gedoen word
Dit help nie jy sit dae lank om 'n taak af te handel net omdat jy te hardkoppig is om iets nuuts te probeer nie. Moenie bang wees vir 'n verandering nie – dit kan jou net goed doen. Wees bereid om by ander mense iets te leer – daar is altyd 'n makliker manier om 'n ding te doen.
7. Jy maak dieselfde fout twee keer
Ons is geneig om dieselfde fout oor en oor te maak, en dis juis dit wat ons van ons drome af weghou. Dit is okei om foute te maak, maar dit is ook belangrik om daaruit te leer.